
ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

139. Μετονομασία του Παιδαγωγικού Τμήματος Νη- 

πιαγωγώντης Σχολής Επιστημών Αγωγής του Δη- 
μοκρίτειου Πανεπιστημίου Θράκης. 1 

140. Ίδρυση εργαστηρίων στο Τμήμα Πολιτισμικής Τε¬ 

χνολογίας και Επικοινωνίας της Σχολής Κοινωνι¬ 
κών Επιστημών του Πανεπιστημίου Αιγαίου και 
καθορισμός του εσωτερικού τους κανονισμού... 2 


ΠΡΟΕΔΡΙΚΑ ΔΙΑΤΑΓΜΑΤΑ 

( 1 ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 139 
Μετονομασία του Παιδαγωγικού Τμήματος Νηπιαγωγών 
της Σχολής Επιστημών Αγωγής του Δημοκρίτειου Πα¬ 
νεπιστημίου Θράκης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Των άρθρων 50 παρ. 3 και6 παρ. 6του Ν. 1268/82 Τια 
τη δομή και λειτουργία των Ανώτατων Εκπαιδευτικών 
Ιδρυμάτων", (Α'87), όπως η τελευταία αυτή τροποποιήθη¬ 
κε με το άρθρο 48 παρ. 1 του Ν. 1404/83 "Δομή και λει¬ 
τουργία των ΑνωτάτωνΤεχνολογικώνΙδρυμάτων" (ΑΊ73) 
και αντικαταστάθηκε με το άρθρο 15 παρ. 2α του Ν. 
2640/98 "Δευτεροβάθμια Τεχνική Επαγγελματική Εκπαί¬ 
δευση και άλλες διατάξεις" (Α' 206). 

β) Του άρθρου 15 παρ. 2 εδ. (θ) του Ν. 2817/2000 "Εκ¬ 
παίδευση των ατόμων με ειδικές εκπαιδευτικές ανάγκες 
και άλλες διατάξεις" (Α' 78). 

γ) Του άρθρου 29Ατου Ν. 1558/85 (Α' 137) όπως αυτό 
προσετέθη με το άρθρο 27του Ν. 2081/92 (Α' 154) και αντι- 
καταστάθηκεμετοάρθρο 1 παρ. 2ατου Ν. 2469/97 (Α'38). 

δ) Της απόφασης του Πρωθυπουργού και του Υπουρ¬ 
γού Εσωτερικών, Δημόσιας Διοίκησης και Αποκέντρωσης 
ΔΙΔΚ/Φ. 1/2/22875/31.10.2001, "Ανάθεση αρμοδιοτήτων 
στους Υφυπουργούς Εσωτερικών, Δημόσιας Διοίκησης 
και Αποκέντρωσης" (Β' 1480). 


ε) Της απόφασης του Πρωθυπουργού και του Υπουρ¬ 
γού Οικονομικών 1100383/1330/Α0006/31.10.2001 "Κα¬ 
θορισμός αρμοδιοτήτων των Υφυπουργών Οικονομικών" 
(Β' 1485). 

2. Τη γνώμη της Συγκλήτου του Δημοκρίτειου Πανεπι¬ 
στημίου Θράκης (συνεδρίαση 558/15.3.2001). 

3. Το γεγονός ότι δεν γνωμοδότησε το Συμβούλιο Ανώ¬ 
τατης Παιδείας, αν και ζητήθηκε η γνώμη του με το αρ. 
Β1/248/21.5.2001 έγγραφο του Υπουργού Εθνικής Παι¬ 
δείας και Θρησκ/των, και ότι έχει παρέλθει άπρακτη η 
προθεσμία που ορίζουν οι διατάξεις του άρθρου 50 παρ. 
3 του Ν. 1268/82. 

4. Το γεγονός ότι από τις διατάξεις του διατάγματος αυ¬ 
τού, δεν προκαλείται δαπάνη σε βάρος του προϋπολογι¬ 
σμού του Δημοκρίτειου Πανεπιστημίου Θράκης. 

5. Την 59/2002 γνωμοδότηση του Συμβουλίου της Επι- 
κρατείας με πρόταση του Υπουργού Εθνικής Παιδείας και 
Θρησκευμάτων και των Υφυπουργών Εσωτερικών, Δημό¬ 
σιας Διοίκησης και Αποκέντρωσης και Θικονομίας και Οι¬ 
κονομικών, αποφασίζουμε: 

Αρθρο 1 
Μετονομασία 

1 Το κατά τις διατάξεις του άρθρου 46 του Ν. 1268/82 
και του Π.Δ. 320/83 "Οργάνωση και λειτουργία, των Παι¬ 
δαγωγικών Τμημάτων των Ανωτάτων Εκπαιδευτικών 
Ιδρυμάτων" (Α' 116), Παιδαγωγικό Τμήμα Νηπιαγωγών το 
οποίο εντάχθηκε στη Σχολή Επιστημών Αγωγής του Δη- 
μοκρίτειου Πανεπιστημίου Θράκης με το Π.Δ. 32/1998 
(ΦΕΚ Α' 37), μετονομάζεται σε Τμήμα Επιστημών της Εκ¬ 
παίδευσης στην Προσχολική Ηλικία, χωρίς μεταβολή του 
γνωστικού του αντικειμένου. 

2. Το μετονομαζόμενο τμήμα εξομοιώνεται πλήρως ως 
προς κάθε συνέπεια με τα Παιδαγωγικά Τμήματα Νηπια¬ 
γωγών. 

3. Όπου στις διατάξεις της κείμενης νομοθεσίας ανα- 
φέρεται Παιδαγωγικό Τμήμα Νηπιαγωγών της Σχολής 
Επιστημών Αγωγής του Δημοκρίτειου Πανεπιστημίου 
Θράκης, εννοείται εφεξής το Τμήμα Επιστημών της Εκ¬ 
παίδευσης στην Προσχολική Ηλικία. Ομοίως όπου προ- 
βλέπεται ως προσόν διορισμού το πτυχίο Παιδαγωγικού 
Τμήματος Νηπιαγωγών ΑΕΙ, εννοείται και το πτυχίο του 
Τμήματος Επιστημών της Εκπαίδευσης στην Προσχολική 
Ηλικία. 

Άρθρο 2 
Έναρξη ισχύος 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση τσυ παρόντσς 
διατάγματος. 

Αθήνα, 16 Μαΐου 2002 
ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΥΦΥΠ. ΕΣΩΤΕΡΙΚΩΝ, ΔΗΜ. 

ΚΑΙ ΟΙΚΟΝΟΜΙΚΩΝ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΓΕΩΡΓΙΟΣ ΦΛΩΡΙΔΗΣ ΣΤΑΥΡΟΣ ΜΠΕΝΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ Δ. ΕΥΘΥΜΙΟΥ 
-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 140 
Ίδρυση εργαστηρίων στσ Τμήμα Πολιτισμικής Τεχνολο¬ 
γίας και Επικοινωνίας της Σχολής Κοινωνικών Επιστη¬ 
μών τσυ Πανεπιστημίου Αιγαίου και καθορισμός του 
εσωτερικού τους κανονισμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 7 παρ. 5 και 50 παρ. 1 και 
του Ν. 1268/1982 "Για τη Δομή και λειτουργία των Ανωτά- 
των Εκπαιδευτικών Ιδρυμάτων" (Α' 87) όπως η πρώτη διά¬ 
ταξη τροποποιήθηκε με το άρθρο 48 παρ. 2 του Ν. 
1404/1983 "Δομή και λειτουργία των Τεχνολογικών Εκ¬ 
παιδευτικών Ιδρυμάτων" (Α' 173), 

2. Τις διατάξεις του άρθρου 4 παρ. 1 εδ. γ του Ν. 
2083/1992, "Εκσυγχρονισμός της Ανώτατης Εκπαίδευ¬ 
σης" (Α' 159), 

3. Τις διατάξεις του άρθρου 29Ατου Ν. 1558/1985 "Κυ¬ 
βέρνηση και Κυβερνητικά όργανα" (ΑΊ37) όπως αυτό 
προσετέθη με το άρθρο 27 του Ν. 2081/1992 "Ρύθμιση 
του θεσμού των Επιμελητηρίων, τροποποίηση των διατά¬ 
ξεων τσυ Ν. 1712/1987 για τον εκσυγχρονισμό των Επαγ¬ 
γελματικών Οργανώσεων των Εμπόρων, Βιοτεχνών και 
λσιπών επαγγελματιών και άλλες διατάξεις" (Α' 154) και 
τροποποιήθηκε με το άρθρο 1 παρ. 2α του Ν. 2469/1997 
"Περιορισμός και βελτίωση της αποτελεσματικότητας 
των κρατικών δαπανών και άλλες διατάξεις" (Α' 38), 

4. Τις διατάξεις τσυ άρθρου 22 παρ. 3 του Ν. 2362/1995 
"Περί δημοσίου λογιστικού, ελέγχου των δαπανών του 
Κράτους και άλλες διατάξεις" (Α' 247), 

5. Τις διατάξεις του άρθρου 1 περ. ιιτου Π.Δ. 55/1996 
"Περιορισμάς συναρμοδιοτήτων κατά την έκδοση δισικη- 
τικών πράξεων" (Α' 48), 

6. Τις διατάξεις της αρ. 1100383/1330/Α0006/31.10.2001 
(1485 τ.Β') κοινή απόφαση του Πρωθυπουργού και του 
Υπουργού Οικονομικών "Καθορισμός αρμοδιστήτων των 
Υφυπουργών Οικονομικών". 

7. Τη γνώμη της Γ ενικής Συνέλευσης του Τμήματος Πο¬ 
λιτισμικής Τεχνολογίας και Επικοινωνίας του Παν/μίου Αι¬ 
γαίου (συνεδρίαση Συγκλήτου 43/28.6.2001 κ’ Προσωρι¬ 
νής Γενικής Συνέλευσης 7/12.6.2001). 


8. Τσ γεγονός ότι από την εφαρμογή των διατάξεων του 
παράντος διατάγματος προκαλείται ετήσια δαπάνη 
ύψους 6.000.000 δρχ. ή 17.608,22 ΕΥΡΩ περίπου για τα 
λειτουργικά έξοδα των ιδρυομένων εργαστηρίων, η 
οποία θα βαρύνει τον προϋπολογισμέ του Πανεπιστημίου 
Αιγαίου (ΚΑΕ 4121). Κατά την επάμενη πενταετία μέρος 
της ανωτέρω δαπάνης αναμένεται να εξοικονομηθεί από 
ίδιους πόρους των εργαστηρίων κατά τα προβλεπόμενα 
στο άρθρο 6 του παρόντος διατάγματος κατά δε το υπά- 
λοιπο μέρος της, η εν λόγω δαπάνη, θα καλύπτεται από 
τις πιστώσεις που θα εγγράφονται στον Προϋπολογισμό 
του ανωτέρω Πανεπιστημίου χωρίς αύξηση της Κρατικής 
επιχσρήγησης προς αυτόν. 

9. Την αριθμ. 106/2002 γνωμοδότηση του Συμβουλίου 
της Επικρατείας, με πρόταση του Υπουργού Εθνικής Παι¬ 
δείας και Θρησκευμάτων και τσυ Υφυπουργού Οικονο¬ 
μίας και Οικονομικών, αποφασίζουμε: 

Άρθρο 1 
Ίδρυση 

Ιδρύονται στο Τμήμα Πολιτισμικής Τεχνολογίας και Επι- 
κοινωνίαςτης Σχολής Κοινωνικών Επιστημώντου Πανεπι¬ 
στημίου Αιγαίου, τα παρακάτω εργαστήρια: 

1) Εργαστήριο Εικονικής Πραγματικάτητας, το οποίο 
εξυπηρετεί διδακτικές και ερευνητικές ανάγκες του Τ ρή¬ 
ματος στο χώρο της Εικονικής Πραγματικάτητας με προ- 
τεραιάτητα στα πεδία: α) δημισυργίας εικονικών περιβαλ¬ 
λόντων, είτε για μεμονωμένη χρήση, είτε για χρήση στσ 
Διαδίκτυο, β) δημιουργίας εκπαιδευτικών και πολιτιστι¬ 
κών προγραμμάτων για χρήση σε μουσειακσύς και εκπαι¬ 
δευτικούς χώρους καιγ) ανάπτυξης σχετικών επιστημονι¬ 
κών συνεργασιών με στάχο τον αρτιότερο σχεδιασμό, 
υλοποίηση των ανωτέρω εφαρμογών. 

2) Εργαστήριο Τηλεματικών Εφαρμογών, το οποίο εξυ¬ 
πηρετεί ερευνητικές και εκπαιδευτικές ανάγκες του Τμή¬ 
ματος στο χώρο των Τηλεματικών Εφαρμογών με προτε- 
ραιάτητα στα πεδία: α) υποβοήθηση της διδασκαλίας με 
χρήση εξειδικευμένου εξοπλισμού, με την πρόσθετη δυ¬ 
νατότητα μαγνητοσκόπησης και μετέπειτα αναμετάδο¬ 
σης ζωντανών μαθημάτων, β) δυνατάτητας τηλεδιάσκε¬ 
ψης και επικοινωνίας με άλλες αίθουσες διδασκαλίας 
αντίστοιχου επιπέδου σε άλο τσν κάσμο, γ) παρακολού¬ 
θηση διδασκαλίας εξ’ αποστάσεως μέσω τσυ διαδικτύου 
σε πραγματικό χρόνο ή και με τη βοήθεια αποθηκευμένου 
ηλεκτρονικού υλικού και δ) κοινής διδασκαλίας μεταξύ 
Ιδρυμάτων στην Ελλάδα και το εξωτερικά με επικοινωνία 
πολυμέσων υψηλής ποιάτητας. 

3) Εργαστήρισ Μουσεισλσγίας, το οποίο εξυπηρετεί τις 
ερευνητικές και εκπαιδευτικές ανάγκες του Τμήματος 
στο γνωστικά πεδίο των μουσειολογικών σπουδών, της 
πολιτισμικής διαχείρισης, για την διαμάρφωση μιας συ¬ 
γκροτημένης πολιτικής για τηνέρευνα και εκπαίδευση γύ¬ 
ρω από τα σύγχρονα ρεύματα έκθεσης, σργάνωσης και 
προβολής των μουσειακών συλλογών, της μουσειολογι- 
κήςπρακτικής με την ανάπτυξη των νέωντεχνολογιών κα¬ 
θώς και της ανάδειξης των χαρακτηριστικών, των κανά- 
νων και της ηθικής των μουσειολογικών επαγγελμάτων. 

4) Εργαστήριο Εικόνας, Ήχου και Πολιτιστικής Αναπα¬ 
ράστασης, το οποίο εξυπηρετεί τις ερευνητικές και εκ¬ 
παιδευτικές ανάγκες του Τμήματος στα γνωστικά πεδία 
των Οπτικσακουστικών Τεχνών, της Επιτέλεσης των Κοι¬ 
νωνικών Δρωμένων και της Κοινωνικής Έρευνας, για την 

παρουσίαση και προώθηση πολιτισμικών προϊόντων και 
διαδικασιών μέσω των σύγχρονων ψηφιακών οπτικοα- 
κουστικών μέσων και τέλος της ανάδειξης των χαρακτη¬ 
ριστικών των κανόνων και της ηθικής των επαγγελμάτων 
που συνδέονται με τη χρήση των συγκεκριμένων μέσων. 

5) Εργαστήριο Διαχείρισης της Πολιτισμικής Κληρονο¬ 
μιάς, το οποίο εξυπηρετεί τις ερευνητικές και εκπαιδευτι¬ 
κές ανάγκες του Τμήματος στο διεπιστημονικά τομέα της 
διαχείρισης της Πολιτισμικής κληρονομιάς. Η διαχείριση 
αφορά στην καταγραφή, στη διατήρηση και στην προβο¬ 
λή της με τη χρήση των σύγχρονων τεχνολογιών και κα¬ 
λύπτεται απά τα γνωστικά πεδία της Πληροφορικής, της 
Περιβαλλοντικής Επιστήμης της Ιστορίας, της Ιστορίας 
της Τέχνης, της Αρχαιολογίας, της Ανθρωπολογίας και 
του Σχεδιασμού σε συνδυασμέ με την εφαρμογή ειδικών 
τεχνολογιών και τεχνών. 

6) Εργαστήριο Πολιτισμικών Πληροφορικών Συστημά¬ 
των, το οποίο εξυπηρετεί τις ερευνητικές και εκπαιδευτι¬ 
κές ανάγκες του Τμήματος στο διεπιστημονικό πεδίο της 
πληροφορικής και του πολιτισμού και ειδικότερα την υπο¬ 
στήριξη των διαδικασιών μονιμοποίησης, καταγραφής 
και διαχείρισης πολιτισμικών πληροφοριών με στόχο τη 
διατήρηση, μελέτη και προβολή της πολιτιστικής και πο¬ 
λιτισμικής κληρονομιάς, αλλά και την παραγωγή νέωνπο- 
λιτισμικών προϊόντων και υπηρεσιών. 

Αρθρο 2 
Αποστολή 

Κάθε εργαστήριο έχει ως αποστολή: 

1. Την κάλυψη σε προπτυχιακά και μεταπτυχιακό επίπε¬ 
δο των διδακτικών και ερευνητικών αναγκών του Τμήμα¬ 
τος Πολιτισμικής Τεχνολογίας και Επικοινωνίας, καθώς 
και άλλωντμημάτωντου Πανεπιστημίου Αιγαίου σε θέμα¬ 
τα που εμπίπτουν στα αντικείμενα δραστηριότητας των 
εργαστηρίων όπως αυτά προσδιορίζονται στο άρθρο 1 
του παρόντος. 

2. Τη συνεργασία κάθε μορφής με κέντρα ερευνών και 
ακαδημαϊκά ιδρύματα ημεδαπής και αλλοδαπής, εφόσον 
οι επιστημονικοί στόχοι, συμπίπτουν, συμβαδίζουν και αλ- 
ληλοσυμπληρώνονται με εκείνους του εργαστηρίου. 

3. Τη διοργάνωση επιστημονικών διαλέξεων, ημερίδων, 
σεμιναρίων συμποσίων συνεδρίων και άλλων επιστημονι¬ 
κών εκδηλώσεων, την πραγματοποίηση δημοσιεύσεων 
και εκδάσεων και την πράσκληση ελλήνων και ξένων ανα¬ 
γνωρισμένων επιστημάνων. 

4. Την παροχή υπηρεσιών σε ιδιώτες κατά τα προβλε- 
πάμενα στο Π.Δ. 159/1984 (Α' 53). 

Αρθρο 3 
Προσωπικό 

Κάθε εργαστήριο στελεχώνεται απά μέλη του Διδακτι¬ 
κού Ερευνητικού Προσωπικού (Δ.Ε.Π.) του Τμήματος Πο¬ 
λιτισμικής Τεχνολογίας και Επικοινωνίας που το γνωστικό 
αντικείμενο της θέσης που κατέχουν εμπίπτει στα διδα¬ 
κτικά και ερευνητικά ενδιαφέροντα του εργαστηρίου, 
από μέλη του Ειδικού Τεχνικού Εργαστηριακού Προσω¬ 
πικού (Ε.Τ.Ε.Π.) καθώς και από μέλη του λοιπού επιστη¬ 
μονικού προσωπικού και του διοικητικού προσωπικού 
που τοποθετούνται στο εργαστήριο με τη διαδικασία των 
άρθρων4παρ. 1 (δ)του Ν. 2083/1992 (Α' 159) και 13παρ. 
3βτου Ν. 2817/2000 (Α'78) αντίστοιχα. 


Αρθρο 4 

Διο ίκη ση -Αρ μοδ ιότητες 

1. Κάθε εργαστήριο διευθύνεται απά μέλος του Διδα¬ 
κτικού Ερευνητικού Προσωπικού (Δ.Ε.Π.) του Τμήματος 
Πολιτισμικής Τεχνολογίας και Επικοινωνίας του Πανεπι¬ 
στημίου Αιγαίου που ορίζεται με τη διαδικασία που ορί¬ 
ζουν οι διατάξεις του άρθρου 28παρ. 22του Ν. 2083/1992 
(ΑΊ59). 

2. Ο διευθυντής ασκεί τις αρμοδιότητες που ορίζονται 
στο άρθρο 7 του Ν. 1268/1982 μεταξύ των οποίων περι¬ 
λαμβάνονται ο συντονισμός του διδακτικού (προπτυχια- 
κού-μεταπτυχιακού) και ερευνητικού έργου του εργαστη¬ 
ρίου, η κατάρτιση και υποβολή στη Γενική Συνέλευση του 
Τμήματος του ετήσιου προγράμματος λειτουργίας του 
εργαστηρίου καιη μέριμνα για την τήρησή του, η μέριμνα 
για τη στελέχωση, την οικονομική διαχείριση κοίτην κατα¬ 
νομή τωνχώρωντου εργαστηρίου, η εισήγηση στη Γενική 
Συνέλευση του Τμήματος για τον ορισμό των υπευθύνων 
για τα αναλώσιμα υλικά και τον κινητά εξοπλισμό και η υπο¬ 
γραφή κάθε εγγράφου που διακινεί το εργαστήριο. 

Αρθρο 5 

Εγκατάσταση-Αειτουργία 

1. Κάθε εργαστήριο λειτουργεί κατά τις εργάσιμες ημέ¬ 
ρες και ώρες, σύμφωνα με τον κανόνισμά του Πανεπιστη¬ 
μίου Αιγαίου και σε χώρους που παραχωρούνται σ’ αυτό 
για την εγκατάσταση των οργάνων και του λοιπού τεχνι¬ 
κού εξοπλισμού που είναι αναγκαίος για τη διενέργεια 
των εργαστηριακών ασκήσεων και των ερευνητικών προ¬ 
γραμμάτων. Στο χώρο εγκατάστασης τοποθετείται πινα¬ 
κίδα με τον τίτλο του εργαστηρίου. 

2. Ο διευθυντής ενημερώνεται πριν από τη διεξαγωγή 
κάθε εργασίας, που γίνεται στο εργαστήριο στα πλαίσια 
ερευνητικού προγράμματος ή άλλου έργου, που έχει 
αποφασισθεί και καθορίζει την προτεραιότητα στη χρησι¬ 
μοποίηση οργάνων και χώρων, σε περίπτωση που δεν 
υπάρχει σχετική απόφαση. 

3. Ο διευθυντής έχει την ευθύνη για την εν γένει λει¬ 
τουργία του εργαστηρίου, τη χρησιμοποίηση οργάνων 
και υλικών που ανήκουν σ’ αυτό, την παραμονή των εργα¬ 
ζομένων (προσωπικού, φοιτητών, επισκεπτών), στους χώ¬ 
ρους, καθώς και στην προστασία των οργάνων και εγκα¬ 
ταστάσεων του εργαστηρίου απά βλάβες. 

4. Η χρησιμοποίηση ειδικών οργάνων κάθε εργαστηρί¬ 
ου επιτρέπεται μόνο στο προσωπικό του ή άλλους ερευ¬ 
νητές, που έχουν ειδική επί των οργάνων αυτών εκπαί¬ 
δευση και εξουσιοδάτηση απά το διευθυντή αυτού. Κινη¬ 
τά άργανα και σκεύη, τα οποία παραδίδονται για τη 
διεξαγωγή εργασιών, επιστρέφονται, μετά τη χρησιμο¬ 
ποίησή τους, στην κατάσταση που είχαν παραδοθεί. 

5. Με εισήγηση του Διευθυντή στα αρμάδια άργανα του 
Τμήματος είναι δυνατή η πράσληψη επιστημάνων σε το¬ 
μείς σχετικούς με τις διδακτικές και ερευνητικές δραστη- 
ριάτητεςτου εργαστηρίου, σύμφωνα με την ισχύουσα νο¬ 
μοθεσία (άρθρα 18 του Ν. 1268/1982 και 5 Π .Δ. 407/1980). 

Αρθρο 6 
Έσοδα 

Τα έσοδα κάθε εργαστηρίου προέρχονται από: 

α. Την εκτέλεση ερευνητικών προγραμμάτων που πραγ¬ 
ματοποιούνται για ίδιο λογαριασμό ή λογαριασμό τρίτων. 

β. Την διάθε(7η ερευνητικών και εν γένει επιστημονικών 
προϊόντων. 

γ. Την παροχή υπηρεσιών σύμφωνα με το άρθρο 3 παρ. 
3τουΠ.Δ. 159/1984 (Α'53). 

δ. Τις πιστώσεις που διατίθενται από το Τμήμα Πολιτι¬ 
σμικής Τεχνολογίας και Επικοινωνίας του Πανεπιστημίου 
Αιγαίου με τη διαδικασία του άρθρου 4 παρ. 1ε του Ν. 
2083/1992 (ΑΊ 59). 

ε. Τις ειδικές εισφορές και χρηματοδοτήσεις από διε¬ 
θνείς οργανισμούς, δημόσιες ή ιδιωτικές επιχειρήσεις και 
νομικά ή φυσικά πρόσωπα και 

στ. Τις κληρονομιές, τις δωρεές και τις κληροδοσίες 
που καταλείπονται στο Πανεπιστήμιο Αιγαίου για τους 
σκοπούς του οικείου εργαστηρίου. 

Αρθρο 7 

Τηρούμενα βιβλία 

Για τις ανάγκες κάθε εργαστηρίου τηρούνται τα ακό¬ 
λουθα βιβλία και στοιχεία: βαθμολόγιο φοιτητών, βιβλίο 


περιουσιακών στοιχείων, φάκελος οικονομικών στοιχείων 
κάθε έτους, κατάλογος επιστημονικών βιβλίων, περιοδι¬ 
κών και οργάνων, αρχείο ερευνητικών προγραμμάτων, βι¬ 
βλίο μεταβολών προσωπικού, πρωτάκολλο εισερχομέ¬ 
νων και εξερχομένων εγγράφων. 

Με απάφαση του διευθυντή μπορεί να τηρείται και κάθε 
άλλο βιβλίο ή στοιχείο που προβλέπεται από ειδικές δια¬ 
τάξεις. 

Στον Υπουργά Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παράντος 
διατάγματος. 

Αθήνα, 16Μαίου2002 
ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

